runetrust/blame-folketinget-dk huggingface dataset:
Bjørn Brandenborg (S), 2023-10-26:
Tak for det.
Ordføreren siger, at hun tvivler på, om det overhovedet betyder noget, og derfor vil jeg bare spørge, om ordføreren tror, at det betyder noget for trygheden, at man sætter folk i fængsel.
Derfor vil jeg bare spørge ordføreren, om hun tror, at et offer, der har været udsat for en voldtægt, er mere tryg, hvis gerningsmanden sidder i fængsel, eller er lige så tryg, hvis der er en risiko for, at man kan møde den selv samme gerningsmand med en fodlænke nede i supermarkedet.
Nikoline Erbs Hillers-Bendtsen (ALT), 2023-10-26:
Du skal forstå, at lige præcis ved voldtægt er der snak om, at der er rigtig mange i den unge gruppe.
Det vil sige, at jeg også tror, der er rigtig mange, der har potentiale til at kunne komme ud og undgå at begå mere kriminalitet i fremtiden, og derfor er det vigtigt, at vi også tager det hensyn, når vi tager stilling til det her lovforslag.
Det er ikke, fordi jeg mener, at der skal være strafrabat til særlige grupper, det er, fordi jeg mener, at vi skal sikre den lov, som er bedst for Danmark.
Peter Kofod (DF), 2023-10-26:
Så hvis man er under 25 år, skal man have strafrabat.
Så hvis man er under 25 år, skal det være billigere strafmæssigt at begå en voldtægt, end hvis man lige er fyldt 26 år.
Er det sådan, jeg skal forstå Alternativets politik?
For jeg synes ærlig talt, at det lyder fuldstændig rablende.
Tak for det, og tak for ordførertalen.
Ordføreren nævner, at mange voldtægtsdømte er relativt unge, under 25 år, og jeg vil gerne vide, om voldtægt er mindre slemt at blive udsat for, hvis voldtægtsmanden er under 25 år.
Nikoline Erbs Hillers-Bendtsen (ALT), 2023-10-26:
Tak for ordet.
Derfor sympatiserer jeg egentlig også med formålet med forslaget om at sikre større tryghed for ofrene, men jeg er i tvivl om, om det forslag, som ligger på bordet lige nu, faktisk sikrer en større tryghed for ofrene.
Jeg tror heller ikke, der er nogen, der er i tvivl om, at vi generelt i salen er enige om, at ofrene skal beskyttes og skal have den bedste hjælp igennem hele vores retssystem, og det må vi kæmpe for at få sikret på anden vis.
Men som lovforslaget ligger her, ser jeg det ikke som et led i den tryghed for ofrene.
Jeg kan også godt se formålet med, at vi skal sikre en retsfølelse, men jeg er bekymret for, at vi skubber til, at flere ender i kriminalitet, såfremt det overhovedet rykker specielt meget i vores samfund, at flere ender i fængsel i stedet for fodlænke.
Jeg er lidt i tvivl om, om det reelt har en betydning i virkeligheden, som flere også har været inde på.
Men mange af dem, der bliver dømt for voldtægt, er unge under 25 år, og det er oftest en førstegangsforbrydelse, når det er den gruppe.
Jeg er i tvivl om, om ikke de, hvis de i højere grad end i dag ender i fængslerne, ender i kriminelle miljøer, hvor de ikke kommer ud af kriminaliteten, men i stedet bliver i de miljøer, som fordrer, at de begår mere kriminalitet, i stedet for at de kommer ud i samfundet og bidrager til det i fremtiden.
Derfor mener jeg faktisk, det er vigtigt, at vi har muligheden for at kunne resocialisere i vores samfund, som vi kan i dag, og det skal vi beholde.
Men jeg forstår også godt sympatien, så derfor forholder jeg mig lidt neutralt indtil videre og forventer, at der kommer noget mere viden om, hvad der sker i dag, og kommer noget mere viden om hele idéen med lovforslaget.
Er det at sikre tryghed for ofrene, eller er det at gøre straffen hårdere bare for at gøre den hårdere?
Det glæder jeg mig til svar på, så vi endelig i Alternativet også kan tage stilling til, om vi støtter eller ikke støtter det her lovforslag.
Kasper Roug (S), 2023-10-26:
Tak for det.
Sådan en opfordring til at stille ordføreren det samme spørgsmål, som jeg stillede ordføreren for Dansk Folkeparti, kan jeg ikke lade gå mig af hænde.
Jeg er selvfølgelig nysgerrig, for det, der står i lovforslaget, er jo, at taxiloven ikke skal finde anvendelse på visse øer osv.
Det vil sige, at taxiloven sådan set ikke skal finde anvendelse i hele landet.
Er det det, ordføreren mener?
Det er da i hvert fald noget af en liberalisering, må man nok sige.
Kim Edberg Andersen (NB), 2023-10-26:
Ja, det vil jeg give ordføreren ret i.
Kommunen skal lige ind og give lov til det.
Vi kunne jo have liberaliseret fuldt ud og sagt, at hvis man er på en lille ø og der ikke er en taxa – ja, selv hvis der var en taxa – kunne man få lov til at indføre det her.
Men det er et godt skridt på vejen, og det er et godt forslag, som afbureaukratiserer.
Så det er vi jo glade for i Nye Borgerlige.
Peter Juel-Jensen (V), 2023-10-26:
Tak, og tak for ordførertalen.
Nu kender jeg ordføreren godt nok og har lyttet til ordføreren rigtig mange gange, og jeg ved, at noget af det, som ordføreren er rigtig optaget af, er at gøre tingene ubureaukratisk.
Det her er jo et meget ubureaukratisk forslag.
Vil ordføreren give mig ret i, at det her er den rigtige vej at gå for at sikre ubureaukratiske løsninger, også af hensyn til borgerne på de små øer?
Kim Edberg Andersen (NB), 2023-10-26:
Jeg kunne godt se smilet, og jeg synes, det er dejligt, at selv socialdemokrater kan se, at mere liberalisering og afbureaukratisering ville være en god ting.
Så jeg tror faktisk, taxiloven er et levn fra en gammel tid.
Dengang i de gode gamle dage, når vi købte en bil, synede vi den, og så synede vi den ikke igen, før den ikke kunne køre længere.
Altså, bilerne er meget mere sikre nu.
Det hele er meget mere sikkert nu.
Dem, som ret beset nok kommer til at køre taxa,
er jo folk, som vil køre som Uber osv., som også stiller krav til det.
Så ja, Nye Borgerlige så gerne, at vi afbureaukratiserede fuldstændig og lod det være op til mennesker selv, som ønskede at fragte mennesker rundt mod betaling, at de selvfølgelig var deres ansvar voksne.
Vi har så i Nye Borgerlige ingen problemer med at tro, at danskerne er ansvarlige mennesker.
Christina Olumeko (ALT), 2023-10-26:
Tak for ordet.
Det her lovforslag handler om at undtage visse øer fra taxilovens anvendelsesområde.
Helt grundlæggende er vi i Alternativet i første omgang positive over for lovforslaget.
Lovforslaget vil nemlig imødekomme den problematik, at der på en række mindre danske øer i dag ikke er almindelig adgang til taxakørsel, og det skyldes simpelt hen, som det også er blevet nævnt tidligere af mine gode kollegaer, at kørselsbehovet på de her mindre øer er begrænset.
Alternativet kan på nuværende tidspunkt støtte lovforslaget, og det kan vi i høj grad, fordi lovforslaget sætter det krav op, at der skal være en dialog med de pågældende kommuner.
Men vi hæfter os ved, at der er bekymringer i høringssvarene om, at vi med lovforslaget går for vidt, og dermed at enkelte bestemmelser i taxiloven altså stadig bør finde anvendelse, og de bekymringer vil vi i Alternativet gerne blive klogere på.
Så derfor ser vi frem til udvalgsbehandlingen.
Tak for ordet.
Nick Zimmermann (DF), 2023-10-26:
Det er i hvert fald helt klart og tydeligt, at vi rigtig gerne vil være med til kigge på taxiloven generelt og bredt set.
For det er der så sandelig behov for, og der er også behov for at kigge på nogle andre muligheder end dem, man har i dag, også på Sjælland.
Men det er klart, at vi nu må se, hvad Socialdemokraterne ender med at beslutte sig for.
Så jeg synes da først og fremmest, at det kunne være rart at høre, hvad fagbevægelsens forlængede arm siger til det her spørgsmål.
Kasper Roug (S), 2023-10-26:
Mange tak for det.
Og jeg beklager rigtig meget, at jeg ikke lige kunne finde ud af, hvor hjertet var henne, men selvfølgelig er der ingen tvivl om, hvor hjertet er hos ordføreren, og det har jeg selvfølgelig stor, stor respekt for.
Men det er jo ikke et svar på mit spørgsmål.
Altså, vil Dansk Folkeparti gerne indføre den lovgivning, vi behandler i dag, på hele Sjælland?
Kim Edberg Andersen (NB), 2023-10-26:
Tak for det, formand.
Det er en god lov.
Nye Borgerlige støtter op om gode love, så vi tager lige afslutningen først: Vi kommer naturligvis til at støtte forslaget.
Og så kan jeg jo kun opfordre Socialdemokraternes ordfører til at stille mig samme spørgsmål, som han stillede Dansk Folkeparti, nemlig om vi har ønsker om at liberalisere yderligere.
Vi kan også spare ham for det ved at sige: Ja, det ønsker vi.
Men jeg vil godt lige adressere noget af det, som er kommet, og nogle af forklaringerne fra andre partier, hvor de siger: Jamen der er nogle steder, hvor man simpelt hen ikke kan drive en forretning uden at liberalisere.
Og så håber jeg, I alle sammen går hjem og ser på, hvor god en forretning den offentlige transport er.
Det er derfor, den bliver sparet væk.
Så måske skal vi i liberalismens tegn kigge sådan lidt bredere på det her med at kunne transporteres rundt, for skåltalerne fejler jo ingenting.
Men man skal kunne komme rundt, også ude på landet.
Og det vil vi, der er ude på landet, også rigtig gerne – det vil vi rigtig gerne.
Der er bare ingen busser, der gør det muligt.
På de små øer har vi så endelig indset efter mange, mange år, at ingen taxaer kunne drives der.
Så måske skulle vi tage en beslutning alle sammen og så sige: Offentlig transport i Danmark, også den, hvor man som borger bliver transporteret rundt af private taxavognmænd, er måske et sted nu, hvor den ikke helt hænger sammen.
Så måske skal vi liberalisere yderligere.
For vi skal kunne sørge for, at mennesker i vores samfund uden for byerne kan komme rundt.
Det her er første skridt.
I Nye Borgerlige så vi rigtig gerne, at vi sørgede for, at det også blev udmøntet andre steder end på de små øer.
For hvis definitionen på, at man bor på en lille ø, er, at man ikke kan få en taxa til at komme rundt, så er vi mange i Nordjylland, der fuldstændig landfast også bor på små øer.
I Nye Borgerlige støtter vi forslaget, og vi håber på, at ministeren indkalder til yderligere liberalisering af transporterhverv i Danmark.
Det ser vi frem til, og svaret har jeg jo givet til ordføreren for Socialdemokraterne: Ja, vi ønsker mere liberalisering.
Maria Durhuus (S), 2023-10-26:
Jeg har også set en henvendelse, der kom i går fra en televirksomhed, som også anfører, at der går for lang tid, inden man kan komme i gang.
I og med at der er et bredt forlig bag det her, mener jeg personligt ikke, at der skulle være noget til hinder for, at man kiggede på tiden.
Men med respekt for det forlig, der er indgået, må det være op til forligskredsen, hvis tiden skal forkortes.
Stinus Lindgreen (RV), 2023-10-26:
Tak for det, og tak for talen, som jeg i det store hele er fuldstændig enig i.
Jeg har blot et opklarende spørgsmål.
I lovforslaget bliver der jo fastsat frister for, hvornår man skal reagere på anmodninger om gravearbejde, og der står, at man får op til 2 måneders frist, hvis man bliver anmodet om det.
Det virker som lang tid, hvis vi gerne vil have en tidssvarende udrulning af f.eks. bredbånd i hele landet.
2 måneder er lang tid.
Hvad mener ordføreren?
Kunne man eventuelt gøre det kortere?
Maria Durhuus (S), 2023-10-26:
Tak for ordet.
I dag skal vi behandle et lovforslag, der udmønter en del af den politiske aftale fra den 21. december 2021 om markedsbaseret og teknologineutral telepolitik.
Den er indgået af et bredt flertal og sigter mod at styrke og fremme udviklingen af telekommunikationsinfrastruktur i Danmark, og det er en af de måder, hvorpå vi i Socialdemokratiet ønsker at følge med i den teknologiske udvikling og sikre, at vores samfund forbliver konkurrencedygtigt.
Et af de centrale initiativer i denne aftale er at forbedre graveadgangen på private fællesveje og stier, som i dag ikke er med i de aftaler for el- og fiberanlæg, som beskriver principperne for placering af el- og fiberanlæg.
Dette skridt er afgørende for at støtte digitaliseringen af det danske samfund.
I dag kan en enkelt grundejer ved en privat fællesvej i landdistrikterne stoppe udrulningen af kabler og ledninger, der er nødvendige for en bedre internetforbindelse, hvilket kan have betydelige konsekvenser for andre grundejere længere nede ad vejen, som ønsker at få adgang til denne forbedrede service.
Så om du er beboer i Thyborøn eller Agger eller på en lille ø, så skal du sikres samme adgang til nutidige og klimamæssigt ønskelige forsyningsarter, som hvis du boede i den nærmeste storby.
Sikringen af vores telekommunikationsnetværk er også en sikring af, at det danske samfund forbliver konkurrencedygtigt og teknologisk avanceret.
Det er ikke kun vigtigt for den enkelte borger, men det er også essentielt, når vi gerne vil have erhvervsliv og arbejdspladser fordelt over hele Danmark.
Et af skridtene hertil er med dette lovforslag at sikre, at afstanden mellem land og by ikke bidrager til en geografisk betinget teknologisk tidsalderforskel udelukkende på grund af manglende muligheder for forsyning.
Det er vigtigt at bemærke, at dette lovforslag også indeholder ændringer vedrørende letbane på Ring 3 og loven om anlæg af en ny Storstrømsbro og nedrivning af den eksisterende Storstrømsbro.
Disse ændringer er nødvendige for at sikre overensstemmelse mellem de to loves bestemmelser om straf og vvm-direktivets krav om passende sanktioner for overtrædelse af de nationale bestemmelser, der vedtages i medfør af direktivet.
Socialdemokratiet støtter dette lovforslag til fulde.
Det vil gavne vores samfund som helhed og styrke vores teknologiske kapacitet på tværs af landet ved at give kommunalbestyrelserne bemyndigelse til at træffe afgørelser om anbringelse af kabler og ledninger og sikre, at eventuelle privatretlige uenigheder ikke kommer til at udgøre en hindring for en tidssvarende udvikling af det økonomiske potentiale i et tyndere befolket område af Danmark.
På samme tid støtter vi naturligvis også, at det sikres, at vi overholder vores internationale forpligtelser i forhold til udvidelsen af Motorring 3 og Storstrømsbroen.
Tak for ordet.
Jette Gottlieb (EL), 2023-10-26:
Ja, men mit spørgsmål er så, om ministeren er villig til at spørge de øvrige partier, informere de øvrige partier, hvis man ændrer på den liste, der umiddelbart foreligger.
Thomas Danielsen (V), 2023-10-26:
Det gælder også økommuner, hvis der ikke er taxikørsel i almindelighed, og derfor skal ordføreren jo som nævnt kigge på stk. 3, hvor der står, at det er alle øer mindre end Bornholm, hvis der ikke foregår taxikørsel i almindelighed.
Det vil sige, at Samsø, Læsø, Fanø, Ærø også er indbefattet af den her mulighed, medmindre der er taxikørsel i almindelighed.
Jette Gottlieb (EL), 2023-10-26:
Den liste over øer, der er opført i loven, synes jeg er meget tilfredsstillende.
Og så vil jeg spørge, om der kan opnås et tilsagn om, at hvis man ønsker at ændre på den liste, kunne man spørge de deltagende partier i det her lovforslag.
Grunden til, at jeg spørger, er, at der mangler en enkelt ting – det skal jo heller ikke være øer, der udgør en selvstændig kommune.
Jeg tror bare, det er en tanketorsk, at det ikke er kommet med.
Der er ikke mange ikke landfaste øer, der udgør en selvstændig kommune, men de findes.
Så jeg vil spørge, om ministeren vil give tilsagn om, at de deltagende partier bliver hørt, hvis der ønskes ændringer i listen.
Thomas Danielsen (V), 2023-10-26:
Det, som vi giver tilsagn om her, er jo sådan set, at alle øer mindre end Bornholm kan komme i betragtning.
Og jeg informerer alle ordførere maksimalt i alle spørgsmål og naturligvis også, hvis man går med overvejelser om at ændre på rammerne for den lovgivning, vi vedtager her.
Nick Zimmermann (DF), 2023-10-26:
Nu vil jeg godt lige starte med at sige, at jeg er DF'er, også DF'er helt ind i hjertet, så det andet vil jeg i hvert fald gerne lige afskrive mig.
Det er selvfølgelig klart, at vi håber, at ministeren eller regeringen generelt har tænkt sig at indkalde til nogle drøftelser omkring det her, for det er jo ikke kun på øerne, der er udfordringer i forhold til taxabranchen.
Vi har jo set, hvordan taxabranchen, især centreret omkring København og andre store byer i Danmark, nærmest fuldstændig er blevet overtaget af salafister og islamiske militante, og jeg vil undlade at nævne dem ved navn.
Men vi har jo eksempelvis et stort taxafirma i København, der er overtaget af en del af Islamisk Trossamfund, så det synes jeg selvfølgelig er rigtig ærgerligt.
Kasper Roug (S), 2023-10-26:
Tak for det, og tak for ordførertalen.
Nu er jeg bare nysgerrig i forhold til det spørgsmål, jeg fik fra ordføreren, altså om den her ændring af taxalovgivningen, som vi nu førstebehandler her, og som vi forhåbentlig vedtager, f.eks. også kan spredes til hele Sjælland.
Er det noget, som Danmarksdemokraterne mener, altså at den taxilov, som vi er ved at lave i dag, skal spredes til hele Sjælland?
Nick Zimmermann (DF), 2023-10-26:
Okay, så ordføreren kan et hundrede procent udelukke, at der på et tidspunkt i den her regeringsperiode kommer til at ske en yderligere liberalisering af taxalovgivningen?
Kasper Roug (S), 2023-10-26:
Det helt korte og klare svar på det er jo: Nej, det tænker vi ikke det skal.
Nick Zimmermann (DF), 2023-10-26:
Tak for det.
Jeg kunne egentlig godt tænke mig at høre ordføreren om, hvad Socialdemokraternes linje er sådan bredt set i forhold til det her.
For nu starter man med at liberalisere taxalovgivningen på øerne, kan man vel rolig sige.
Er det noget, man forestiller sig måske på et tidspunkt skal udvides til, jeg var lige ved at sige fastlandet og Danmarks største ø, nemlig Sjælland?
Kasper Roug (S), 2023-10-26:
Der er ingen tvivl om, at denne ændring af taxiloven med L 15 betyder rigtig, rigtig meget for specielt de allermindste øer og små samfund, vi har rundtomkring i Danmark.
Der er mange små danske øer, hvor det ikke kan løbe rundt at have en normal taxavirksomhed, og der er selvfølgelig stadig væk et kørselsbehov, når der er nogle beboere derude.
Derfor er der selvfølgelig ikke adgang for beboerne til taxa til lokal kørsel på områderne.
I Socialdemokratiet mener vi, at det skal være attraktivt at bo på danske småøer og øer i det hele taget.
Og der er ingen tvivl om, at vi har nogle bittesmå, sårbare samfund derude, som det selvfølgelig er vigtigt at vi er med til at finde gode muligheder for.
Jeg mener egentlig heller ikke, at lovgivningen skal stå i vejen for, at landets små og sårbare samfund kan være kreative og pragmatiske.
Der er ingen tvivl om, at når man er nogle bittesmå samfund, er kreativitet og pragmatisme ikke kun en mulighed, men faktisk også en nødvendighed.
Derfor er den her ændring af taxalovgivningen et fint skridt og et godt skridt, for at vi kan give nogle flere muligheder til de her småøer.
Så Socialdemokratiet støtter selvfølgelig forslaget.
Tak for spørgsmålet.
Spørgsmålet er godt nok stillet hårdt op, skal jeg love for, og fred være med det.
Nu talte vi jo om småøerne lige før og så også om Sjælland.
Jeg kan ikke forestille mig, at man kan se de samme vilkår, som vi ser på småøerne, som vi taler om i dag, på hele Sjælland.
Men liberalisering er jo en politisk drøftelse, som selvfølgelig sagtens kan komme på tale.
Det skal jeg ikke kunne udelukke.
Peter Juel-Jensen (V), 2023-10-26:
Tak for det, formand.
Det skal være lettere at bo og arbejde overalt i Danmark, og i den forbindelse er bl.a. muligheden for transport essentiel.
På de danske øer med få indbyggere giver det ikke mening at have regler for taxakørsel, fordi kørselsbehovet er begrænset, endda meget begrænset.
Med lovforslaget får transportministeren bemyndigelse til at fastsætte regler om, at taxiloven ikke skal finde anvendelse på visse øer, hvor der ikke er almindelig adgang til taxakørsel, såfremt den pågældende kommune ønsker det.
Forslaget vil medføre, at privatpersoner får mulighed for at transportere andre personer mod betaling på de øer, som undtages fra taxilovens anvendelsesområde, uden at skulle efterleve taxiloven.
Jeg er umådelig glad for, at denne regering har haft mod til at finde en ubureaukratisk løsning på, at også øboere kan få løst deres transportproblemer, når der er behov for det.
På de små øer er der mange steder for få passagerer, til at taxavognmanden vil køre og kan etablere en virksomhed, men der vil stadig væk være et behov for at kunne bestille en kørsel.
Det her er et eksempel på, at transport- og landdistriktspolitik går op i en højere enhed, og det kan Venstre selvfølgelig kun støtte.
Vi anbefaler lovforslaget.
Nick Zimmermann (DF), 2023-10-26:
Tak for det.
Vi synes sådan set, det er et fint lille forslag, som regeringen her har sammensat.
Vi er jo i Dansk Folkeparti også helt enige i, at det skal være lettere at bo og arbejde i udkantsområderne.
Det er jo desværre ikke så meget, vi har set til regeringens ambitioner på det her område indtil nu, så det er da godt, at man har fundet et lille hjørne, som vi egentlig kan være enige om.
Så er det selvfølgelig klart, at der er nogle særlige forhold i den del af landet, og at vi skal forsøge at indrette lovgivningen på en måde, sådan at det gavner den her del af landet.
Så vi kan altså fint støtte, at privatpersoner får mulighed for at transportere andre personer mod betaling på øer, hvor der ikke er taxakørsel, uden at skulle efterleve taxilovens bestemmelser.
Men det er også klart, at vi mere bredt set på den her baggrund godt vil håbe, at ministeren indkalder til nogle forhandlinger og mere generelle drøftelser af taxiloven.
Stinus Lindgreen (RV), 2023-10-26:
Mange tak, formand.
Mobilitet i hele landet er jo vigtigt, særlig i et land som Danmark med en masse øer, og der er det klart, at særlig vores små, ikke landfaste øer med relativt få beboere har en særlig udfordring, når det kommer til at køre rundt med deres indbyggere.
Det er svært for et selskab at få en rentabel virksomhed op at køre, hvis kundegrundlaget er alt for lille.
Derfor giver det jo også mening at kigge på at undtage disse øer fra taxilovens bestemmelser, hvis det ønskes af kommunen, så man kan sikre en anden form for mobilitet for de mennesker, der bor der.
Det skal selvfølgelig også siges, at der er en grund til, at vi har en taxilov.
Vi er jo nødt til at sikre passagerernes sikkerhed.
Vi er nødt til at sikre, at de har en vis sikkerhed for, at bilen er i orden, og at der bliver kørt ordentligt.
Alle de her ting skal selvfølgelig være på plads.
Vi skal have styr på skattebetalingen.
Vi skal have styr på prissætningen.
Der er en masse elementer i det her, som vi skal være opmærksomme på, men når det er sagt, er idéen om at undtage småøerne fra taxiloven en rigtig god idé, som vi i udgangspunktet støtter i Radikale Venstre.
Jeg har som sagt et par punkter, vi må tage i udvalgsbehandlingen for at være sikre på, at det bliver gjort på en ordentlig måde, så vi sikrer passagererne og vi sikrer øernes levedygtighed i fremtiden.
Men Radikale Venstre støtter lovforslaget.
Jette Gottlieb (EL), 2023-10-26:
Taxiloven er jo lavet for, at vi er fuldstændig sikre på, at man bliver befordret i sikkerhed og med et ansvar, og det er fra min side, fra Enhedslistens side en rigtig tanke, at man kan dispensere fra dele af taxiloven for at forhindre benspænd i forbindelse med transporter på små øer uden landfast forbindelse.
Så i hovedsagen støtter vi det her forslag, men vi har selvfølgelig nogle men'er, og det ene er, at det selvfølgelig ikke må være det første skridt til en udvidelse, fordi det har vi eksempler på hvordan kan gå galt, og jeg føler, at den socialdemokratiske ordfører, og formentlig også ministeren, når han kommer på talerstolen, vil betrygge mig i, at det ikke er det første skridt til ophævelse af regler for taxakørsel.
Men jeg vil gerne sætte spørgsmålstegn ved, hvordan man vil sikre de to begreber ansvar og sikkerhed.
Altså, skal der være tale om særligt syn for de biler, der skal have lov til at køre som taxa?
Skal der være en særlig ansvarsforsikring for de personer, der varetager det, og sådan nogle ting?
Det vil jeg alt sammen stille spørgsmål om.
Det sidste, jeg vil foreslå, er, at vi forsyner loven med enten en solnedgangsklausul eller eventuelt en genbesøgsklausul, så vi kan være sikre på, at det virker efter hensigten om et par år.
Enhedslisten støtter i udgangspunktet forslaget.